《八月十六夜饮王阳明馆》
明代·杭淮

素月殊未缺，皎皎银汉光。照见庭中席，浮杯宛清扬。

对此辄复醉，高歌激清商。时节忽已迈，白露沾衣裳。

人生有离别，此乐不可常。月高更起舞，庶终清夜长。

作者简介：（1462—1538）明常州宜兴人，字东卿，号复溪。杭济弟。弘治十二年进士，授刑部主事，迁员外郎。正德间历云南提学副使，累官右副都御史致仕。与兄济并负诗名。有《双溪诗集》、《二杭集》。